Franz Abt

Franz Wilhelm Abt (22. detsember 1819 Eilenburg – 31. märts 1885 Wiesbaden) oli saksa romantiline helilooja ning dirigent. Ta ilmutas varakult muusikaannet. Muusikalise algõpetuse sai ta oma isalt, kes oli protestantlik jutlustaja. Ta õppis Leipzigis Thomassschule's ning õppis pärast kooli lõpetamist 1838. aastast Leipzigi ülikoolis teoloogiat. Ta puutus kokku Robert Schumanni, Felix Mendelssohn Bartholdy ja Albert Lortzingiga. Leipzigis avaldas ta ka oma esimesed helitööd. Aastal 1841 sai ta Bernburgis kapellmeistriks (õukonnateatri muusikajuhiks), kuid asus 1841 tööle Zürichisse kooridirektoriks (Charlotte Birch-Pfeifferi juhitud linnateatri (Aktientheater; praegu Zürichi Ooperiteater) muusikaliseks juhiks). Aastast 1844 pühendus ta täielikult Šveitsi koorilaulule. Ta võttis enda juhatada muu hulgas Zürichi üliõpilaste lauluühingu Harmonie, linna lauljate ühingu, mida varem oli juhatanud Hans Georg Nägeli, ja ühingu Cäcilienverein. Neil aastail valmisid paljud tema soololau lud ja meeskoorilaulud. 1850. aasta paiku oli ta mõnda aega ühingu Allgemeine Musikgesellschaft abonementkontsertide juht. Abt oli Zürichis hinnatud lauluõpetaja ning dirigent ja armastatud helilooja. Ta oli 1852–1882 Braunschweigis õukonnateatri kapellmeister. Sügisel 1852 kutsuti ta teiseks kapellmeistriks, suvel 1855 nimetas Braunschweigi hertsog ta esimeseks kapellmeistriks. Ta kirjutas palju koraale ning üle 3000 kunstlaulu. Kuni 1881. aastani avaldas ta 580 vihikut lauludega; mõnes neist on 20...30 laulu. Tema tuntumate laulude seas on "Wenn die Schwalben heimwärts ziehn" ja "Gute Nacht, du mein herziges Kind.". Tema soolo- ja meeskvartetilaulud, mis on orienteeritud rahvalaulu ideaalile, said oma meloodilisuse, kerge esitatavuse ja sentimentaalse väljendusrikkuse tõttu populaarseks muu hulgas Ameerikas. Ta käis arvukatel kontserdireisidel muu hulgas Prantsusmaal, Inglismaal ja Venemaal. Aastal 1872 andis ta oma kooriga kontserte paljudes USA suurtes linnades. Vanaduspõlve veetis ta Wiesbadenis. Tema matused olid ühed suuremad matused Wiesbadenis. Tänavatel, millest leinarong läbi läks, süüdati kõik laternad ja kaeti musta riidega. "Abend ist's geworden, Dunkel hüllt uns ein" (Georg Christian Dieffenbachi sõnadele) "Alldeutschland" "Auf zum Himmel steigt die Lerche" (Georg Christian Dieffenbachi sõnadele) "Bist du mir nah" (Thomas Moore'i sõnadele) "Das ist im Leben hässlich eingerichtet" (Joseph Victor von Scheffeli sõnadele) "Den Kiel umbrausen wild die Wogen" (Carl Wilhelm Batzi sõnadele) "Der Sommer ist vergangen" (Georg Christian Dieffenbachi sõnadele) "Du bist im Strahlenkleide" (Eduard Kaufferi sõnadele) "Du weißt ja wo" (Peter Corneliuse sõnadele) "Es blühet das Blümchen" (Wilhelm Floto sõnadele) "Fahr wohl mein Vaterland" (Carl Wilhelm Batzi sõnadele) "Gemäht sind die Felder, der Stoppelwind geht" (Victor Blüthgeni sõnadele) "Hänschen möcht ein Reiter sein" (Georg Christian Dieffenbachi sõnadele) "Hinaus in das Lustgeschmetter" (Peter Corneliuse sõnadele) "Ich kenne einen großen Garten" (Georg Christian Dieffenbachi sõnadele) "In den Augen liegt das Herz" (Franz von Kobelli sõnadele) "Kühl und stille ist die Nacht" (Rudolf Bunge sõnadele) "Mein ewiges Lied bist du" (Karl Heinrich Prelleri sõnadele) "Mit Jubel steigt die Lerche" (Georg Christian Dieffenbachi sõnadele) "Nun ist der laute Tag verhallt" (Ave Maria op. 533) "O wär ich am Neckar, o wär ich am Rhein" (Otto Roquette'i sõnadele) "Schlafe wohl im Tal von Schatten" (Ida von Düringsfeldi sõnadele) "Schon fängt es an zu dämmern" (Emanuel Geibeli sõnadele) "Serenade" (Rudolf Bunge sõnadele) "Über den Sternen" (Ida Marie Luise Sophie Friederike Gustava Hahn-Hahni sõnadele) "Sonne de Sonnen ich grüße dich" (Karl Heinrich Prelleri sõnadele) Tannengrün (Georg Christian Dieffenbachi sõnadele) "Und willst du von mir scheiden" (Wilhelm Hertzi sõnadele) "Veilchen unter dürren Zweigen" (Carl Preseri sõnadele) "Vorbei vorbei die dunkle Nacht" (Georg Christian Dieffenbachi sõnadele) "Was Du mir bist" (B. Rudolphi sõnadele) "Wenn ich ein Vöglein wär" (Georg Christian Dieffenbachi sõnadele) "Wie könnt' ich dein vergessen" (August Heinrich Hoffmann von Fallerslebeni sõnadele) St.-Albans-Messe C-duur op. 66 "Des Königs Scharfschütz". H. Lindau libreto. Kirjutatud 1873. "Reisebekanntschaften". 1 vaatus. Xaver Franz Seidli libreto. Esiettekanne 1875 Offenbachis. "Die Hauptprobe". Andmed ettekandmise kohta puuduvad. "Die sieben Raben". Muinasjutumäng 1 vaatuses. Hermann Francke libreto. Andmed ettekandmise kohta puuduvad. "Rübezahl". Muinasjutumäng 1 vaatuses. Hermann Francke libreto. Andmed ettekandmise kohta puuduvad.